Správa zo zahraničnej pracovnej cesty

1.	Účastníci ZPC:
Titul, meno a priezvisko:	PhDr. Margita Levčíková, CSc.	
Pracovisko:	Štátny pedagogický ústav, Pluhová 8, Bratislava	
Pracovné zaradenie:	pracovníčka oddelenia špeciálnej pedagogiky a inklúzie
AJ, RJ	
Znalosť jazykov:	

2.	Zahraničná pracovná cesta:
Štát:	Belgicko	
Mesto:	Brusel	
Vykonaná v doch:	12. – 14. 12. 2012 	
Prijímajúca organizácia:	Európska agentúra pre rozvoj vzdelávania osôb so špeciálnymi vzdelávacími potrebami (ďalej len „Agentúra“) 	
Účel cesty:	Pracovný seminár k projektu Agentúry „Zber dát  - žiaci so špeciálnymi vzdelávacími potrebami“ (Agency Data Collection“ 	
Spôsob financovania:	Cestovné, pobytové a konferenčné náklady  - Agentúra	
3.	Rámcový program pobytu:

12. 12. 2012	Príchod, ubytovanie, oboznámenie sa s materiálmi pre pracovný seminár. Registrácia, uvítacia recepcia, spoločná večera.
 	
13. 12. 2012	Pracovný seminár. Úvodné plenárne zasadnutie, nasledovne práca v dvoch pracovných skupinách. Spoločná večera. 	
14. 12. 2012	Pracovný seminár v dvoch pracovných skupinách. Spoločné plenárne zasadnutie. Prezentácia záverov pracovných skupín, formulovanie a prijatie spoločných záverov.
Ukončenie seminára, odchod domov.

4.	Stručný priebeh rokovaní
13. 12. 2012
Otvorenie pracovného seminára – Amanda Watkins, prezentácia doterajšej práce Agentúry v rámci projektu, náčrt ďalšieho smerovania práce na projekte. Program a organizácia práce na seminári. 
Serge Ebersold -  prezentácia doterajších výsledkov projektu  Mapovanie implementácie politiky inkluzívneho vzdelávania - Mapping the Implementation of Policy for Inclusive Education (MIPIE), ktorý sa realizoval v rokoch 2010 a 2011. Hlavným cieľom projektu bolo formulovať doporučenia pre program zberu dát na národnej aj európskej úrovni, na základe ktorých bude možné mapovať implementáciu politiky inkluzívneho vzdelávania a porovnať výsledky jednotlivých krajín. Tieto výsledky majú veľkú dôležitosť aj z hľadiska využiteľnosti pre realizáciu školskej politiky, a špeciálne inkluzívneho vzdelávania žiakov so špeciálnymi vzdelávacím potrebami zodpovedným politickými pracovníkmi rezortov školstva.
Program v pracovných skupinách bol zameraný na prediskutovanie ďalšieho postupu práce v rámci projektu. Reprezentanti jednotlivých krajín najprv komentovali štatistické dáta uvedené v dotazníku, zameraného na celkovo na populáciu, vzdelávanú v krajine na úrovni ISCED1 a ISCED2 a v rámci toho štatistické dáta zahrňujúce žiakov so špeciálnymi vzdelávacími potrebami v rôznych typoch vzdelávania – špeciálnych školách, špeciálnych triedach a formou inkluzívneho vzdelávania na bežných školách. Dotazník sa zasielal na Agentúru vopred.
Ďalej sa prediskutovávali krátkodobé (nasledujúce dva roky) a strednodobé ciele projektu. Projekt sa bude v bude zameriavať predovšetkým na inkluzívne vzdelávanie žiakov so špeciálnymi vzdelávacími potrebami. Diskusia bola zameraná najmä na definovanie vhodného indikátora inkluzívneho vzdelávania, činitele, vzhľadom na ktoré budú štatistické dáta analyzované a ďalej na jednotlivé metodologické problémy zberu údajov a štatistických analýz. 

14. 12. 2012
Na plenárnom zasadnutí predstavitelia obidvoch pracovných skupín prezentovali výsledky práce a na základe toho boli prijaté závery .
5.	Odporúčané závery
1.	Pre definíciu inkluzívneho vzdelávania bola potvrdená ako pracovná definícia, ktorá bola prijatá na predchádzajúcich dvoch seminároch (Odense, Budapešť):  Žiaci so špeciálnymi vzdelávacími potrebami sa vzdelávajú formou inkluzívneho vzdelávania ak sú na bežnej škole oficiálne evidovaní ako žiaci so špeciálnymi vzdelávacími potrebami, majú  zabezpečený špeciálny servis a podmienky v súlade so svojimi špeciálnymi vzdelávacími potrebami a vzdelávajú sa so svojimi spolužiakmi v bežnej triede najmenej 80% vyučovacieho času. 
2.	Pilotného overovania projektu sa zúčastní 5 krajín, ktoré sa dobrovoľne do tohto overovania zapoja.
3.	Pilotné overovanie sa bude zameriavať najmä na nasledovné indikátory:
a)	Identifikácia žiakov so špeciálnymi vzdelávacími potrebami, ktorí nie sú oficiálne evidovaní;
b)	Identifikácia žiakov, ktorí sú mimo školského vzdelávacieho systému (ak sú takí);
c)	Overovanie praktickej uskutočniteľnosti zbierania dát podľa definície inkluzívneho vzdelávania s ohľadom na indikátor  80%  vyučovacieho času v spoločnej triede;
d)	Otázka zahrnutia populácie vzdelávajúcej sa na úrovni ISCED3;
e)	Popis procesu, na základe sa žiak so špeciálnymi vzdelávacími potrebami zaraďuje do jednotlivých typov vzdelávania -  špeciálna škola, špeciálna trieda a inkluzívne vzdelávanie;
f)	Identifikácia činiteľov, podľa ktorých sa budú analyzovať štatistické údaje.

6.  Prehľad prinesenej dokumentácie
Pracovné materiály pre pracovný seminár. 
Publikácie:
1.	Teachers Education for Inclusion Across Europe.Challenges and Opportunities. European Agency for Development in Special Needs Education, 2011.
2.	Key Principles  for Promoting Quality in Inclusive Education. Recommendations for Practice. European Agency for Development in Special Needs Education, 2011.
3.	EuroNews on Special Education, 21

7.   Prínos ZPC
Zapojenie  Slovenskej republiky do procesu riešenia aktuálnych problémov žiakov so špeciálnymi vzdelávacími potrebami, špeciálne mapovanie kvality inkluzívneho vzdelávania, možnosť porovnania Slovenskej republiky s ostatnými krajinami Európskej únie a informačný prínos pre školskú politiku vzdelávania celkovo. 

8.  Spôsob zverejnenia výsledkov

Súhlasím so zverejnením správy na internete.

Dátum: 17. 12. 2012

Správu vypracovala:     

PhDr. Margita Levčíková, CSc., pracovníčka oddelenia špeciálnej pedagogiky a inklúzie, Štátny pedagogický ústav                                

Správu schválil::

Doc. PaedDr. Viliam Kratochvíl, PhD., riaditeľ Štátneho pedagogického ústavu